Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 599/12/2202	Galanta, 17.6.2014
EEČ : 2-17-194-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 14.11.2012, spisová značka 1 Pv 599/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20. 08. 2012 v čase o 19.50 h v katastri obce XXXXX, pri erotickom klube XXXXX XXXXX na výzvu hliadky Obvodného oddelenia PZ v XXXXX, či má pri sebe omamné a psychotropné látky, vytiahol 1 kus uzatvárateľný plastový obal hnedej farby s obsahom neznámej sušenej rastliny zelenej farby, pričom vzniklo podozrenie, že sa môže jednať o omamné a psychotropné látky a tieto boli následne odoslané na expertízne skúmanie KEÚ PZ XXXXX, kde bolo zistené, že uvedená neznáma sušená rastlina o hmotnosti 498 mg je konope s obsahom tetrahydrokanabinolu (THC), z ktorého je možné vyrobiť minimálnej 1 obvykle jednorazovú dávku drogy, pričom rastliny rodu Cannabis (konopa) sú v zmysle zákona Národnej rady Slovenskej republiky č. 139/1998 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny omamných látok. 

Uznesením prokurátora Okresnej prokuratúry Galanta zo dňa 14.11.2012, spisová značka 1 Pv 599/12/2202, bola určená obvinenému skúšobná doba v trvaní 18 mesiacov.
Odôvodnenie:
Uznesením prokurátorky Okresnej prokuratúry v Galante č. 1Pv 599/12-6 zo dňa 07.11.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX, za prečin nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona.
   
	Uznesenie nadobudlo právoplatnosť dňa 20.11.2012. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  osemnásť (18) mesiacov, počas ktorej mu nebola uložená osobitná povinnosť ani obmedzenie. Skúšobná doba obvinenému uplynula dňa 20.05.2014.

	Obvinený v skúšobnej dobe viedol riadny život, súdom trestaný nebol a v súčasnosti sa proti nemu nevedie trestné stíhanie. Za priestupok postihnutý taktiež nebol. Vzhľadom na vyššieuvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka